ddrg/super_eurlex huggingface dataset:
Αρθρο 170

Το Συμβούλιο ή η Επιτροπή οφείλουν να ζητούν τη γνώμη της Οικονομικής και Κοινωνικής Επιτροπής στις περιπτώσεις που προβλέπει η παρούσα συνθήκη. Δύνανται να ζητούν τη γνώμη της σε κάθε περίπτωση που το κρίνουν σκόπιμο.

Αν το Συμβούλιο ή η Επιτροπή το κρίνουν αναγκαίο, τάσσουν στην Οικονομική Επιτροπή προθεσμία δέκα τουλάχιστον ημερών για να υποβάλλει τη γνώμη της· η προθεσμία υπολογίζεται από τη γνωστοποίηση της γνώμης στον πρόεδρο της επιτροπής αυτής. Μετά την πάροδο της προθεσμίας η έλλειψη της γνώμης δεν εμποδίζει το Συμβούλιο ή την Επιτροπή να ενεργήσουν.

Η γνώμη της Οικονομικής και Κοινωνικής Επιτροπής και η γνώμη του αρμοδίου ειδικευμένου τμήματος, καθώς και τα πρακτικά των συσκέψεων, διαβιβάζονται στο Συμβούλιο και στην Επιτροπή.
Αρθρο 127

(Αρθρο που καταργήθηκε από το άρθρο 19 της συνθήκης συγχωνεύσεως)

[Βλέπε άρθρο 11 της συνθήκης συγχωνεύσεως που έχει ως εξής:

Τα μέλη της Επιτροπής διορίζονται διά κοινής συμφωνίας από τις κυβερνήσεις των Κρατών μελών.

Η θητεία τους διαρκεί τέσσερα έτη και δύναται να ανανεωθεί.]
Συνθήκη περί ιδρύσεως της Ευρωπαϊκής Κοινότητας Άνθρακα και Χάλυβα (ΕΚΑΧ) - Τίτλος ΙΙ - Τα όργανα της Κοινότητας - Κεφάλαιο 2 - Το Ευρωπαϊκό Κοινοβούλιο - Άρθρο 20 Α (*)

(*) Όπως παρεμβλήθηκε από το άρθρο Η, σημείο 6), της ΣΕΕ.

Το Ευρωπαϊκό Κοινοβούλιο μπορεί, με την πλειοψηφία των μελών του, να ζητάει από την Επιτροπή να υποβάλλει κατάλληλες προτάσεις για θέματα για τα οποία χρειάζεται κατά τη γνώμη του να εκπονηθούν κοινοτικές πράξεις προκειμένου να υλοποιηθεί η παρούσα Συνθήκη.
Αρθρο 47

Η Ανωτάτη Αρχή δύναται να συλλέγει τις αναγκαίες πληροφορίες για την εκπλήρωση της αποστολής της. Δύναται να ζητήσει τη διεξαγωγή των αναγκαίων επαληθεύσεων.

Η Ανωτάτη Αρχή υποχρεούται να μη μεταδίδει πληροφορίες που αποτελούν εκ της φύσεώς τους επαγγελματικά απόρρητα ιδίως για πληροφορίες σχετικές με επιχειρήσεις που αφορούν τις εμπορικές τους σχέσεις ή τα κοστολογικά τους στοιχεία. Με την επιφύλαξη αυτή η Ανωτάτη Αρχή οφείλει να δημοσιεύει τα στοιχεία που δύνανται να είναι χρήσιμα στις κυβερνήσεις ή σε κάθε άλλον ενδιαφερόμενο.

Η Ανωτάτη Αρχή δύναται, στις επιχειρήσεις οι οποίες αποφεύγουν να εκπληρώσουν τις υποχρεώσεις τους που απορρέουν εκ των αποφάσεων που λαμβάνονται κατ’ εφαρμογή των διατάξεων του παρόντος άρθρου ή οι οποίες παρέχουν εν γνώσει τους ψευδείς πληροφορίες, να επιβάλει πρόστιμα, το ανώτατο ποσόν των οποίων θα είναι 1 τοις εκατό του ετησίου κύκλου εργασιών και χρηματικές ποινές, το ανώτατο ποσόν των οποίων είναι 5 τοις εκατό του μέσου ημερησίου κύκλου εργασιών για κάθε ημέρα καθυστερήσεως.

Κάθε παραβίαση του επαγγελματικού απορρήτου από την Ανωτάτη Αρχή η οποία προξενεί ζημία σε μία επιχείρηση, δύναται να αποτελέσει αντικείμενο αγωγής αποζημιώσεως ενώπιον του Δικαστηρίου κατά το άρθρο 40.
11951K/PRO/CJ/27

Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Άνθρακος και Χάλυβος, Τίτλος ΙΙΙ: Διαδικασία, Πρακτικά, Άρθρο 27
11951K/PRO/CJ/09

Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Άνθρακος και Χάλυβος, Τίτλος ΙΙ - Οργάνωση, Άρθρο 9
Αρθρο 28(*). (*) Το κείμενο όπως αντικαταστάθηκε από το άρθρο 12 της πράξεως προσχωρήσεως Ισπ./Πορτ.

Όταν η Ανωτάτη Αρχή ζητεί τη γνώμη του Συμβουλίου, τούτο εξετάζει το θέμα χωρίς κατ’ ανάγκη να προβεί σε ψηφοφορία. Τα πρακτικά των συσκέψεων διαβιβάζονται στην Ανωτάτη Αρχή.

Στην περίπτωση που η παρούσα συνθήκη απαιτεί την ομόφωνη γνώμη του Συμβουλίου, η γνώμη του θεωρείται δοθείσα, αν η πρόταση που υποβάλλεται από την Ανωτάτη Αρχή συγκεντρώνει τη συμφωνία:

- της απολύτου πλειοψηφίας των αντιπροσώπων των Κρατών μελών, συμπεριλαμβανομένων των ψήφων των αντιπροσώπων δύο Κρατών μελών, κάθε ένα από τα οποία πραγματοποιεί τουλάχιστον ένα ένατο της ολικής αξίας της παραγωγής άνθρακος και χάλυβος της Κοινότητος·

- ή, σε περίπτωση ισοψηφίας και εφ’ όσον η Ανωτάτη Αρχή διατηρεί την πρότασή της μετά από δεύτερη διάσκεψη, των αντιπροσώπων τριών Κρατών μελών, κάθε ένα από τα οποία πραγματοποιεί τουλάχιστον ένα ένατο της ολικής αξίας της παραγωγής άνθρακος και χάλυβος της Κοινότητος.

Στην περίπτωση που η παρούσα συνθήκη απαιτεί ομόφωνη απόφαση ή ομόφωνη σύμφωνη γνώμη, για τη λήψη τους απαιτούνται οι ψήφοι όλων των μελών του Συμβουλίου. Για την εφαρμογή πάντως των άρθρων 21, 32, 32α, 78ε, 78η της παρούσης συνθήκης και των άρθρων 16, 20 τρίτη παράγραφος, 28 πέμπτη παράγραφος και 44 του πρωτοκόλλου περί του οργανισμού του Δικαστηρίου, οι αποχές παρόντων ή αντιπροσωπευομένων μελών δεν εμποδίζουν το Συμβούλιο να αποφασίζει όταν απαιτείται ομοφωνία.

Οι αποφάσεις του Συμβουλίου, εκτός από εκείνες για τις οποίες απαιτείται ειδική πλειοψηφία ή ομοφωνία, λαμβάνονται με την πλειοψηφία των μελών του· η πλειοψηφία αυτή θεωρείται ότι επιτυγχάνεται αν περιλαμβάνει την απόλυτη πλειοψηφία των αντιπροσώπων των Κρατών μελών, συμπεριλαμβανομένων των ψήφων των αντιπροσώπων δύο Κρατών μελών, κάθε ένα από τα οποία πραγματοποιεί τουλάχιστον το ένα ένατο της ολικής αξίας της παραγωγής άνθρακος και χάλυβος της Κοινότητος. Για την εφαρμογή πάντως των διατάξεων των άρθρων 78, 78β και 78ε της παρούσης συνθήκης, οι οποίες απαιτούν ειδική πλειοψηφία, οι ψήφοι των μελών του Sulbouk_ou σταθμίζονται ως εξής:

Βέλγιο // 5

Δανία // 3

Γερμανία // 10

Ελλάδα // 5

Ισπανία // 8

Γαλλία // 10

Ιρλανδία // 3

Ιταλία // 10

Λουξεμβούργο // 2

Κάτω Χώρες // 5

Πορτογαλία // 5

Ηνωμένο Βασίλειο // 10

Για να αποφασίσει το Συμβούλιο απαιτούνται τουλάχιστον πενήντα τέσσερις ψήφοι, που περιλαμβάνουν τις ψήφους οκτώ τουλάχιστον μελών.

Σε περίπτωση ψηφοφορίας κάθε μέλος του Συμβουλίου δύναται να αντιπροσωπεύει ένα μόνο από τα λοιπά μέλη.

Το Συμβούλιο επικοινωνεί με τα Κράτη μέλη μέσω του προέδρου του.

Οι αποφάσεις του Συμβουλίου δημοσιεύονται κατά τους όρους που καθορίζονται από αυτό.
Αρθρο 25

Το Ευρωπαϊκό Κοινοβούλιο ψηφίζει τον κανονισμό του αποφασίζοντας με την πλειοψηφία των μελών του.

Οι πράξεις του Ευρωπαϊκού Κοινοβουλίου δημοσιεύονται κατά τις διατάξεις του κανονισμού auto}.
Αρθρο 19

Οι δικαστές και οι γενικοί εισαγγελείς δε δύνανται να μετέχουν στην εκδίκαση υποθέσεως στην οποία είχαν προηγουμένως λάβει μέρος ως εκπρόσωποι, σύμβουλοι ή δικηγόροι ενός των διαδίκων, ή στην οποία εκλήθησαν να εκφέρουν γνώμη ως μέλη δικαστηρίου, επιτροπής ερεύνης ή υπό οποιαδήποτε άλλη ιδιότητα.

Αν δικαστής ή γενικός εισαγγελεύς κρίνει ότι δε δύναται για ειδικό λόγο να μετάσχει στην εκδίκαση ή στην εξέταση ορισμένης υποθέσεως, το αναφέρει στον πρόεδρο. Στην περίπτωση που ο πρόεδρος κρίνει ότι ο δικαστής ή γενικός εισαγγελεύς δεν πρέπει, για ειδικό λόγο, να μετάσχει στην εκδίκαση ή να προβεί σε προτάσεις σε ορισμένη υποθέση, ειδοποιεί σχετικά τον ενδιαφερόμενο.

Σε περίπτωση δυσχερείας κατά την εφαρμογή του παρόντος άρθρου, αποφασίζει το Δικαστήριο.

Οι διάδικοι δε δύνανται, επικαλούμενοι είτε την ιθαγένεια δικαστού, είτε την απουσία από το Δικαστήριο ή από τμήμα του, δικαστού της ιθαγενείας τους, να ζητήσουν τη μεταβολή της συνθέσεως του Δικαστηρίου ή τμηματός του.
11951K/PRO/CJ/23

Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Άνθρακος και Χάλυβος, Τίτλος ΙΙΙ: Διαδικασία, Διαβίβαση εγγράφων, Άρθρο 23
Αρθρο 63

1. Αν η Ανωτάτη Αρχή διαπιστώνει ότι γίνονται συστηματικά διακρίσεις από αγοραστές, ιδίως δυνάμει ρητρών που διέπουν τις προμήθειες των οργανισμών του δημοσίου τομέως, απευθύνει στις ενδιαφερόμενες κυβερνήσεις τις αναγκαίες συστάσεις.

2. Κατά το μέτρο που το θεωρεί αναγκαίο η Ανωτάτη Αρχή δύναται να αποφασίζει ότι:

α) οι επιχειρήσεις θα πρέπει να καταρτίζουν τους όρους πωλήσεών τους, κατά τρόπο ώστε οι αγοραστές και οι εντολοδόχοι τους να υποχρεούνται να συμμορφώνονται προς τους κανόνες που θέτει η Ανωτάτη Αρχή κατ’ εφαρμογή των διατάξεων του παρόντος κεφαλαίου·

β) οι επιχειρήσεις θα καθίστανται υπεύθυνες για παραβάσεις των κατ’ αυτό τον τρόπο αναλαμβανομένων υποχρεώσεων που διαπράττονται εκ μέρους των αμέσων εκπροσώπων ή των παραγγελιοδόχων, οι οποίοι ενεργούν για λογαριασμό των εν λόγω επιχειρήσεων.

Η Ανωτάτη Αρχή, σε περίπτωση παραβάσεως των κατ’ αυτό τον τρόπο αναλαμβανομένων υποχρεώσεων, που διαπράττεται από έναν αγοραστή, δύναται να περιορίζει το δικαίωμα των επιχειρήσεων της Κοινότητος να συναλλάσσονται με τον εν λόγω αγοραστή, και σε περίπτωση υποτροπής, να απαγορεύει προσωρινώς τη συναλλαγή. Στην περίπτωση αυτή και με την επιφύλαξη των διατάξεων του άρθρου 33, ο αγοραστής δύναται να προσφύγει ενώπιον του Δικαστηρίου.

3. Η Ανωτάτη Αρχή έχει περαιτέρω την εξουσία να απευθύνει στα ενδιαφερόμενα Κράτη μέλη κάθε κατάλληλη σύσταση για να εξασφαλίσει την τήρηση των κανόνων οι οποίοι τίθενται κατ’ εφαρμογή των διατάξεων του άρθρου 60 παράγραφος 1, από κάθε επιχείρηση ή οργανισμό που ασκεί δραστηριότητα διανομής στον τομές του άνθρακος ή του χάλυβος.
11951K/CDT/P03

Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Μέρος πρώτο - Θέση σε εφαρμογή της συνθήκης, Κεφάλαιο Ι: Εγκατάσταση των οργάνων της Κοινότητος, Το Συμβούλιο, Άρθρο 3
Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Άνθρακος και Χάλυβος, Τίτλος ΙΙΙ: Διαδικασία, Τριτανακοπή, Άρθρο 36





Αρθρο 36 Τα φυσικά ή τα νομικά πρόσωπα, καθώς και τα όργανα της Κοινότητος, δύναται στις περιπτώσεις και υπό τους όρους που θα καθορισθούν από τον κανονισμό διαδικασίας, να ασκούν τριτανακοπή κατά των αποφάσεων που εξεδόθησαν χωρίς να έχουν προσεπικληθεί.
Αρθρο 20

1. Έναντι των χωρών που απολαύουν ρήτρας του μάλλον ευνοουμένου κράτους κατ’εφαρμογή του πρώτου άρθρου της Γενικής Συμφωνίας Δασμών και Εμπορίου, Τα Κράτη μέλη οφείλουν να αναλάβουν έναντι των συμβαλλομένων στην εν λόγω συμφωνία μερών κοινή δράση για να εξαιρεθούν οι διατάξεις της συνθήκης από την εφαρμογή του προαναφερθέντος άρθρου. Αν παρίσταται ανάγκη ζητείται η σύγκληση ειδικής συνόδου της Γενικής Συμφωνίας Δασμών και Εμπορίου.

2. Όσον αφορά τις χώρες που δεν είναι συμβαλλόμενα μέρη στη Γενική Συμφωνία Δασμών και Εμπορίου, επωφελούνται όμως της ρήτρας του μάλλον ευνοουμένου κράτους δυνάμει των εν ισχύει διμερών συμφωνιών, οι διαπραγματεύσεις θα αρχίσουν με την υπογραφή της συνθήκης. Ελλείψει συγκαταθέσεως των ενδιαφερομένων χωρών, οι συμφωνίες τροποποιούνται ή καταγγέλονται σύμφωνα με τους όρους που προβλέπονται σε αυτές.

Αν μια χώρα αρνείται τη συγκατάθεσή της προς όλα τα Κράτη μέλη ή προς ένα από αυτά, τα άλλα Κράτη μέλη αναλαμβάνουν να χορηγούν αμοιβαίως αποτελεσματική συνδρομή η οποία δύναται να συνίσταται και στη καταγγελία από όλα τα Κράτη μέλη των συμφωνιών που έχουν συναφθεί με την εν λόγω χώρα.
Αρθρο 32α (***). (***) Αρθρο που προστέθηκε από το άρθρο 4 παράγραφος 2 σημείο α) της συμβάσεως περί κοινών οργάνων.

Το Δικαστήριο επικουρείται από έξι γενικούς εισαγγελείς (****).

(****) Η πρώτη παράγραφος όπως τροποποιήθηκε από το άρθρο 18 της πράξεως προσχωρήσεως Ισπ./Πορτ.

Ο γενικός εισαγγελεύς διατυπώνει δημοσία με πλήρη αμεροληψία και ανεξαρτησία αιτιολογημένες προτάσεις επί των υποθέσεων που έχουν υποβληθεί στο Δικαστήριο, για να το συνδράμει στην εκπλήρωση του κατά το άρθρο 31 έργου του.

Κατόπιν αιτήσεως του Δικαστηρίου, το Συμβούλιο δύναται αποφασίζοντας ομοφώνως να αυξήσει τον αριθμό των γενικών εισαγγελέων και να επιφέρει τις αναγκαίες προσαρμογές στο άρθρο 32β, τρίτη παράγραφος.
Αρθρο 13

Οι διατάξεις των ανωτέρω άρθρων 2 έως 5 και 8 εφαρμόζονται επί των γενικών εισαγγελέων.

Οι γενικοί εισαγγελείς δύνανται να απαλλαγούν των καθηκόντων τους, μόνο αν έπαυσαν να ανταποκρίνονται στις απαιτούμενες προϋποθέσεις. Η απόφαση λαμβάνεται από το Συμβούλιο ομοφώνως, μετά γνώμη του Δικαστηρίου.
Συνθήκη του Άμστερνταμ που τροποποιεί τη Συνθήκη για την Ευρωπαϊκή Ένωση, τις Συνθήκες περί ιδρύσεως των Ευρωπαϊκών Κοινοτήτων και ορισμένες συναφείς πράξεις - Δηλώσεις τις οποίες υιοθέτησε η Διάσκεψη - Δήλωση σχετικά με το άρθρο 6 του Πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης

Τα Υψηλά Συμβαλλόμενα Μέρη συμφωνούν να λάβουν όλα τα αναγκαία μέτρα ώστε οι συμφωνίες που αναφέρονται στο άρθρο 6 του Πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης να μπορέσουν να τεθούν σε ισχύ κατά την αυτή ημερομηνία με την ημερομηνία έναρξης ισχύος της Συνθήκης του Άμστερνταμ.
Συνθήκη του Άμστερνταμ που τροποποιεί τη Συνθήκη για την Ευρωπαϊκή Ένωση, τις Συνθήκες περί ιδρύσεως των Ευρωπαϊκών Κοινοτήτων και ορισμένες συναφείς πράξεις - Μέρος δεύτερο - Απλοποίηση - Άρθρο 8.Ι.5

Η Συνθήκη περί ιδρύσεως της Ευρωπαϊκής Κοινότητας Ατομικής Ενέργειας, συμπεριλαμβανομένων των παραρτημάτων και των πρωτοκόλλων της, τροποποιείται σύμφωνα με τις διατάξεις του παρόντος άρθρου ώστε να απαλειφθούν άνευ αντικειμένου διατάξεις της Συνθήκης αυτής και να προσαρμοστεί αναλόγως το κείμενο ορισμένων εκ των διατάξεών της.

I. ΚΕΙΜΕΝΟ ΤΩΝ ΑΡΘΡΩΝ ΤΗΣ ΣΥΝΘΗΚΗΣ

Το άρθρο 100 καταργείται.
XVI. ΠΡΟΣΤΑΣΙΑ ΤΟΥ ΚΑΤΑΝΑΛΩΤΗ

392 X 0579: Σύσταση 92/579/ΕΟΚ της Επιτροπής της 27ης Νοεμβρίου 1992 με την οποία καλούνται τα κράτη μέλη να δημιουργήσουν την απαραίτητη υποδομή για την αναγνώριση των επικίνδυνων προϊόντων στα εξωτερικά σύνορα (ΕΕ αριθ. L 374, 22.12.1992, σ. 66)

Στο σημείο V(4) προστίθεται το ακόλουθο κείμενο:

«- Vaarallinen tuote - ei saa laskea vapaaseen liikkeeseen. Suositus 92/579/ETY,

- Farlig produkt - ikke godkjent for fri omsetning. Rekommandasjon 92/579/EΨF,

- Farlig produkt - ej godkδnd fφr fri omsδttning. Rekommendation 92/579/EEG».
ΚΕΦΑΛΑΙΟ 3 Η Επιτροπή

Αρθρο 16

Το πρώτο εδάφιο του \qhqou 9 παράγραφος 1 της συνθήκης ΕΚΑΧ, το πρώτο εδάφιο του άρθρου 157 παράγραφος 1 της συνθήκης ΕΚ και το πρώτο εδάφιο του άρθρου 126 παράγραφος 1 της συνθήκης ΕΚΑΕ αντικαθίστανται ως εξής:

«1. Η Επιτροπή αποτελείται από 21 μέλη που επιλέγονται βάσει των γενικών τους προσόντων και παρέχουν κάθε εγγύηση ανεξαρτησίας».
12007P004

Χάρτης των Θεμελιωδών Δικαιωμάτων της Ευρωπαϊκής Ένωσης - TITΛΟΣ 1 - ΑΞΙΟΠΡΕΠΕΙΑ - Άρθρο 4 - Απαγόρευση των βασανιστηρίων και των απάνθρωπων ή εξευτελιστικών ποινών ή



Επίσημη Εφημερίδα αριθ. 303 της 14/12/2007 σ. 0003 - 0003
Χάρτης των Θεμελιωδών Δικαιωμάτων της Ευρωπαϊκής Ένωσης - ΤΙΤΛΟΣ V - ΔΙΚΑΙΩΜΑΤΑ ΤΩΝ ΠΟΛΙΤΩΝ - Άρθρο 43 - Ευρωπαίος Διαμεσολαβητής



Επίσημη Εφημερίδα αριθ. 303 της 14/12/2007 σ. 0011 - 0011



Άρθρο 43 Ευρωπαίος Διαμεσολαβητής Κάθε πολίτης της Ένωσης καθώς και κάθε φυσικό ή νομικό πρόσωπο που κατοικεί ή έχει την καταστατική έδρα του σε ένα κράτος μέλος, έχει δικαίωμα να προσφεύγει στον Ευρωπαίο Διαμεσολαβητή, σχετικά με περιπτώσεις κακοδιοίκησης στο πλαίσιο της δράσης των θεσμικών και λοιπών οργάνων και οργανισμών της Ένωσης, με εξαίρεση το Δικαστήριο της Ευρωπαϊκής Ένωσης κατά την άσκηση των δικαιοδοτικών καθηκόντων του. --------------------------------------------------
Άρθρο 15

Ελευθερία του επαγγέλματος και δικαίωμα προς εργασία

1. Κάθε πρόσωπο έχει δικαίωμα να εργάζεται και να ασκεί το επάγγελμα, το οποίο επιλέγει ή αποδέχεται ελεύθερα.

2. Κάθε πολίτης της Ένωσης είναι ελεύθερος να αναζητά απασχόληση, να εργάζεται, να εγκαθίσταται ή να παρέχει υπηρεσίες σε κάθε κράτος μέλος.

3. Οι υπήκοοι τρίτων χωρών που έχουν άδεια να εργάζονται στο έδαφος των κρατών μελών δικαιούνται συνθηκών εργασίας αντίστοιχων με εκείνες που απολαύουν οι πολίτες της Ένωσης.

--------------------------------------------------
Χάρτης των Θεμελιωδών Δικαιωμάτων της Ευρωπαϊκής Ένωσης - ΤΙΤΛΟΣ V - ΔΙΚΑΙΩΜΑΤΑ ΤΩΝ ΠΟΛΙΤΩΝ - Άρθρο 46 - Διπλωματική και προξενική προστασία



Επίσημη Εφημερίδα αριθ. 303 της 14/12/2007 σ. 0012 - 0012



Άρθρο 46 Διπλωματική και προξενική προστασία Κάθε πολίτης της Ένωσης απολαύει, στο έδαφος τρίτων χωρών στις οποίες δεν αντιπροσωπεύεται το κράτος μέλος του οποίου είναι υπήκοος, της διπλωματικής και προξενικής προστασίας κάθε κράτους μέλους, υπό τους ίδιους όρους που ισχύουν και έναντι των υπηκόων του κράτους αυτού. --------------------------------------------------
12007P022

Χάρτης των Θεμελιωδών Δικαιωμάτων της Ευρωπαϊκής Ένωσης - TITΛΟΣ ΙΙΙ - ΙΣΟΤΗΤΑ - Άρθρο 22 - Πολιτιστική, θρησκευτική και γλωσσική πολυμορφία



Επίσημη Εφημερίδα αριθ. 303 της 14/12/2007 σ. 0007 - 0007
26. Δήλωση σχετικά με τη μη συμμετοχή κράτους μέλους σε μέτρο το οποίο βασίζεται στο τρίτο μέρος, τίτλος IV, της Συνθήκης για τη λειτουργία της Ευρωπαϊκής Ένωσης

Η Διάσκεψη δηλώνει ότι όταν ένα κράτος μέλος επιλέγει να μην συμμετάσχει σε μέτρο το οποίο βασίζεται στο τρίτο μέρος, τίτλος IV, της Συνθήκης για τη λειτουργία της Ευρωπαϊκής Ένωσης, το Συμβούλιο θα συζητήσει διεξοδικώς τα ενδεχόμενα αποτελέσματα και επιπτώσεις της μη συμμετοχής του κράτους μέλους αυτού στο εν λόγω μέτρο.

Εξάλλου, κάθε κράτος μέλος δύναται να καλέσει την Επιτροπή να εξετάσει την κατάσταση βάσει του άρθρου 96 της Συνθήκης για τη λειτουργία της Ευρωπαϊκής Ένωσης.

Τα προηγούμενα εδάφια δεν θίγουν τη δυνατότητα κράτους μέλους να παραπέμπει το συγκεκριμένο ζήτημα στο Ευρωπαϊκό Συμβούλιο.

--------------------------------------------------
Άρθρο 5

1. Τα άρθρα, τα τμήματα, τα κεφάλαια, οι τίτλοι και τα μέρη της Συνθήκης για την Ευρωπαϊκή Ένωση και της Συνθήκης περί ιδρύσεως της Ευρωπαϊκής Κοινότητας, όπως τροποποιήθηκαν από την παρούσα Συνθήκη, έχουν αναριθμηθεί, βάσει των πινάκων αντιστοιχίας του Παραρτήματος της παρούσας Συνθήκης, που αποτελεί αναπόσπαστο τμήμα αυτής.

2. Οι διασταυρούμενες παραπομπές στα άρθρα, τα τμήματα, τα κεφάλαια, τους τίτλους και τα μέρη της Συνθήκης για την Ευρωπαϊκή Ένωση και της Συνθήκης για τη λειτουργία της Ευρωπαϊκής Ένωσης, όπως και μεταξύ αυτών, έχουν προσαρμοσθεί σύμφωνα με την παράγραφο 1 και οι παραπομπές στις παραγράφους ή εδάφια των εν λόγω άρθρων, όπως αναριθμούνται ή αναδιατάσσονται από ορισμένες διατάξεις της παρούσας Συνθήκης, προσαρμόζονται σύμφωνα με τις εν λόγω διατάξεις.

Οι παραπομπές στα άρθρα, στα τμήματα, τα κεφάλαια, τους τίτλους και τα μέρη της Συνθήκης για την Ευρωπαϊκή Ένωση και της Συνθήκης περί ιδρύσεως της Ευρωπαϊκής Κοινότητας που περιέχονται στις άλλες Συνθήκες και πράξεις του πρωτογενούς δικαίου επί των οποίων ερείδεται η Ένωση, προσαρμόζονται σύμφωνα με την παράγραφο 1. Οι παραπομπές στις αιτιολογίες της Συνθήκης για την Ευρωπαϊκή Ένωση ή στις παραγράφους ή εδάφια των άρθρων της Συνθήκης για την Ευρωπαϊκή Ένωση και της Συνθήκης περί ιδρύσεως της Ευρωπαϊκής Κοινότητας, όπως αναριθμούνται ή αναδιατάσσονται με την παρούσα Συνθήκη, προσαρμόζονται σύμφωνα με αυτήν.

Οι προσαρμογές αυτές αφορούν επίσης, ενδεχομένως, τις περιπτώσεις που η συγκεκριμένη διάταξη καταργείται.

3. Οι παραπομπές στις αιτιολογίες, τα άρθρα, τα τμήματα, τα κεφάλαια, τους τίτλους και τα μέρη, της Συνθήκης για την Ευρωπαϊκή Ένωση και της Συνθήκης περί ιδρύσεως της Ευρωπαϊκής Κοινότητας, όπως τροποποιούνται από την παρούσα Συνθήκη, που περιέχονται σε άλλα μέσα ή πράξεις νοούνται ως παραπομπές στις αιτιολογίες, στα άρθρα, τα τμήματα, τα κεφάλαια, τους τίτλους και τα μέρη των εν λόγω Συνθηκών, όπως έχουν αναριθμηθεί σύμφωνα με την παράγραφο 1 και τις παραγράφους ή τα εδάφια, των εν λόγω άρθρων αντιστοίχως, όπως έχουν αναριθμηθεί ή αναδιαταχθεί από ορισμένες διατάξεις της παρούσας Συνθήκης.

--------------------------------------------------
11. Δήλωση όσον αφορά το άρθρο 9 Δ, παράγραφοι 6 και 7 της Συνθήκης για την Ευρωπαϊκή Ένωση

Η Διάσκεψη θεωρεί ότι, σύμφωνα με τις διατάξεις των Συνθηκών, το Ευρωπαϊκό Κοινοβούλιο και το Ευρωπαϊκό Συμβούλιο έχουν από κοινού ευθύνη για την καλή διεξαγωγή της διαδικασίας εκλογής προέδρου της Ευρωπαϊκής Επιτροπής. Κατά συνέπεια, οι αντιπρόσωποι του Ευρωπαϊκού Κοινοβουλίου και του Ευρωπαϊκού Συμβουλίου θα πραγματοποιούν, πριν από την απόφαση του Ευρωπαϊκού Συμβουλίου, τις αναγκαίες διαβουλεύσεις στο καταλληλότερο πλαίσιο. Σύμφωνα με το άρθρο 9 Δ, παράγραφος 7, πρώτο εδάφιο, οι διαβουλεύσεις θα έχουν ως αντικείμενο τα προσόντα των υποψηφίων για το αξίωμα του προέδρου της Επιτροπής, λαμβάνοντας υπόψη τις εκλογές για το Ευρωπαϊκό Κοινοβούλιο. Οι λεπτομέρειες της διεξαγωγής των διαβουλεύσεων αυτών μπορούν να καθορίζονται, σε εύλογο χρόνο, με κοινή συμφωνία του Ευρωπαϊκού Κοινοβουλίου και του Ευρωπαϊκού Συμβουλίου.

--------------------------------------------------
28. Δήλωση όσον αφορά το άρθρο 78 της Συνθήκης για τη λειτουργία της Ευρωπαϊκής Ένωσης

Η Διάσκεψη σημειώνει ότι οι διατάξεις του άρθρου 78 εφαρμόζονται σύμφωνα με την ισχύουσα πρακτική. Η φράση "στα μέτρα …είναι αναγκαία για την αντιστάθμιση των οικονομικών μειονεκτημάτων που προκαλούνται λόγω της διαιρέσεως της Γερμανίας στην οικονομία ορισμένων περιοχών της Ομοσπονδιακής Δημοκρατίας που θίγονται από τη διαίρεση αυτή" πρέπει να ερμηνεύεται σύμφωνα με την υπάρχουσα νομολογία του Δικαστηρίου της Ευρωπαϊκής Ένωσης.

--------------------------------------------------
18. Δήλωση σχετικά με την οριοθέτηση των αρμοδιοτήτων

Η Διάσκεψη τονίζει ότι, σύμφωνα με το σύστημα το οποίο προβλέπεται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης για την κατανομή των αρμοδιοτήτων μεταξύ της Ένωσης και των κρατών μελών, όσες αρμοδιότητες δεν απονέμονται στην Ένωση με τις Συνθήκες ανήκουν στα κράτη μέλη.

Όταν οι Συνθήκες απονέμουν στην Ένωση αρμοδιότητα συντρέχουσα με των κρατών μελών σε ένα συγκεκριμένο τομέα, τα κράτη μέλη ασκούν την αρμοδιότητά τους κατά το μέτρο που η Ένωση δεν έχει ασκήσει, ή έχει αποφασίσει να παύσει να ασκεί τη δική της αρμοδιότητα. Η τελευταία αυτή περίπτωση συντρέχει όταν τα αρμόδια θεσμικά όργανα της Ένωσης αποφασίζουν να καταργήσουν μια νομοθετική πράξη, ειδικότερα προκειμένου να εξασφαλίσουν με καλύτερο τρόπο τη συνεχή τήρηση των αρχών της επικουρικότητας και της αναλογικότητας. Το Συμβούλιο μπορεί να ζητήσει από την Επιτροπή, με πρωτοβουλία ενός ή περισσότερων από τα μέλη του (αντιπροσώπων των κρατών μελών) και σύμφωνα με το άρθρο 208 της Συνθήκης για τη λειτουργία της Ευρωπαϊκής Ένωσης, να υποβάλει προτάσεις για την κατάργηση νομοθετικής πράξης. Η Διάσκεψη εκφράζει την ικανοποίησή της για τη δήλωση της Επιτροπής ότι θα εξετάσει με ιδιαίτερη προσοχή τα αιτήματα αυτά.

Ωσαύτως, οι αντιπρόσωποι των κυβερνήσεων των κρατών μελών, συνερχόμενοι σε Διακυβερνητική Διάσκεψη σύμφωνα με τη συνήθη διαδικασία αναθεώρησης που προβλέπεται στο άρθρο 48, παράγραφοι 2 έως 5 της Συνθήκης για την Ευρωπαϊκή Ένωση, μπορούν να αποφασίσουν τροποποίηση των Συνθηκών, επί των οποίων ερείδεται η Ένωση, μεταξύ άλλων, προκειμένου να αυξήσουν ή να μειώσουν τις αρμοδιότητες που απονέμονται στην Ένωση με τις εν λόγω Συνθήκες.

--------------------------------------------------
Άρθρο 45

Στην Επιτροπή διορίζεται ένας υπήκοος από κάθε νέο κράτος μέλος, από την ημερομηνία της προσχώρησης. Τα νέα μέλη της Επιτροπής διορίζονται από το Συμβούλιο, με τη συμφωνία του Προέδρου της Επιτροπής, μετά από διαβούλευση με το Ευρωπαϊκό Κοινοβούλιο και σύμφωνα με τα κριτήρια του άρθρου Ι-26, παράγραφος 4, του Συντάγματος.

Η θητεία των μελών που ορίζονται με τον τρόπο αυτόν λήγει ταυτόχρονα με τη θητεία των εν ενεργεία μελών κατά τον χρόνο της προσχώρησης.

--------------------------------------------------
7. ΚΟΙΝΩΝΙΚΗ ΠΟΛΙΤΙΚΗ ΚΑΙ ΑΠΑΣΧΟΛΗΣΗ

32001 L 0037: Οδηγία 2001/37/ΕΚ του Ευρωπαϊκού Κοινοβουλίου και του Συμβουλίου της 5ης Ιουνίου 2001 για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την παραγωγή, την παρουσίαση και την πώληση των προϊόντων καπνού (ΕΕ L 194, 18.7. 2001, σ. 26).

Κατά παρέκκλιση από το άρθρο 3 της οδηγίας 2001/37/ΕΚ, η ημερομηνία εφαρμογής της μέγιστης περιεκτικότητας σε πίσσα των τσιγάρων που παρασκευάζονται και διατίθενται στην αγορά εντός της επικράτειας της Βουλγαρίας είναι η 1η Ιανουαρίου 2011. Κατά τη διάρκεια της μεταβατικής περιόδου:

- τα τσιγάρα που παρασκευάζονται στη Βουλγαρία και έχουν περιεκτικότητα σε πίσσα ανώτερη των 10 mg ανά τσιγάρο δεν διατίθενται στην αγορά άλλων κρατών μελών,

- τα τσιγάρα που παρασκευάζονται στη Βουλγαρία και έχουν περιεκτικότητα σε πίσσα ανώτερη των 13 mg ανά τσιγάρο δεν εξάγονται σε τρίτες χώρες· το όριο αυτό μειώνεται στα 12 mg από την 1η Ιανουαρίου 2008 και στα 11 mg από την 1η Ιανουαρίου 2010,

- Η Βουλγαρία παρέχει στην Επιτροπή στοιχεία, τα οποία ενημερώνει τακτικά, σχετικά με το χρονοδιάγραμμα και τα μέτρα που λαμβάνονται για να εξασφαλιστεί η συμμόρφωση προς την οδηγία.

--------------------------------------------------